Kronprinsesse Mary og prinsesse Marie klar til kæmpefest i Operaen | BILLED-BLADET
Kronprinsesse Mary, prinsesse Marie og dronning Margrethe.
Søndag, 7. oktober 2018 - af Ulrik Ulriksen
I år er det 100 år siden, at den dansk-islandske forbundslov trådte i kraft og gjorde Island til en uafhængig nation.
I den helt særlige anledning er kronprinsesse Mary og kronprins Frederik samt prinsesse Marie og prins Joachim til stede ved en festforestilling, hvor Islands suverænitet fejres.
Naturligvis er også dronning Margrethe med i Operaen. Prinsesse Benedikte deltager også.
Mary og Marie ankommer med stil
Den store islandsk-danske fest kommer til at byde på meget godt på onsdag i Operaen, hvor man i høj grad kan se frem til at se kronprinsesse Mary og prinsesse Marie samt dronning Margrethe og prinsesse Benedikte ankomme i fornemme festrober klokken 19.30.
Begivenheder i Island og Danmark
Igennem hele 2018 er 100-året for Islands suverænitet blevet fejret med en række arrangementer, foredrag og udstillinger i både Island og Danmark.
Forestillingen i Operaen på onsdag, hvor en række danske og islandske kunstnere optræder, arrangeres af regeringen og Folketinget.